NOK ลงทุนในบริษัทประกอบธุรกิจพัฒนาระบบการจองบัตรโดยสารระหว่างสายการบิน
NOK เข้าลงทุนใน “Air Black Box Asia Pacific Pte Ltd.” ผู้ประกอบธุรกิจพัฒนาระบบการจองบัตรโดยสารระหว่างสายการบิน หวังพัฒนาระบบการจองบัตรโดยสารระหว่างสายการบิน
26 ต.ค. 2558

บริษัท สายการบินนกแอร์ จำกัด (มหาชน) หรือ NOK ระบุว่าตามมติที่ประชุมคณะกรรมการบริษัท เมื่อวันที่ 15 ต.ค.58 ได้อนุมัติให้บริษัทเข้าลงทุนในบริษัทที่จัดตั้งขึ้นเพื่อประกอบธุรกิจพัฒนาระบบการจองบัตรโดยสารระหว่างสายการบิน ชื่อบริษัท Air Black Box Asia Pacific Pte Ltd.โดยมีทุนจดทะเบียนเทียบเท่า 4 ล้านเหรียญสหรัฐ โดยบริษัทถือหุ้น 25% วัตถุประสงค์ในการจัดตั้งเพื่อดำเนินธุรกิจพัฒนาระบบการจองบัตรโดยสารระหว่างสายการบิน
ทั้งนี้บริษัทได้ลงนามในสัญญาร่วมลงทุน และสัญญาที่เกี่ยวข้องกับ Scoot Pte Ltd. และ Holdings Co., Ltd แล้วเมื่อวันที่ 22 ต.ค. 58